OpenLLM-France/wikimedia huggingface dataset:
# Paul Weller

Paul Weller (Woking, Erresuma Batua, 1958ko maiatzaren 25a - ) kantautore britaniarra da. The Jam (1976-1982) eta Style Council (1983-1989) taldeak sortu zituen eta haietan aritu zen bakarkako lanak argitaratzen hasi baino lehen.

## Diskografia

* Paul Weller - (1992) #8 UK
* Wild Wood - (1993) #2 UK (Platinum)
* Stanley Road - (1995) #1 UK (4 × Platinum)
* Heavy Soul - (1997) #2 UK (Gold)
* Heliocentric - (2000) #2 UK (Silver)
* Illumination - (2002) #1 UK (Gold)
* Studio 150 - (2004) #2 UK (Silver)
* As Is Now - (2005) #4 UK (Gold)
* 22 Dreams - (2008) #1 UK (Silver)
* Wake Up the Nation - (2010) #2 UK (Gold)
* Sonik Kicks (2012) # 1 UK
* Saturns Pattern (2015)
* A Kind Revolution - (2017)
* Datuak: Q371986
* Multimedia: Paul Weller / Q371986
# Paul Wesley

Pawel Tomasz Wasilewski (New Brunswick, 1982-ko uztailaren 23-a) , ezaguna Paul Wesley moduan. Aktorea$^3$ eta ekoizle$^4$ amerikarra da, batez ere Stefan Salvatoreren aktore paperagatik ezaguna da, The Vampire Diaries telesailan.

## Biografia

Wesley Pawel Tomasz Wasilewski izenarekin jaio zen New Jerseyko Brunswick Berrian. Poloniarren ondorengoa, Marlboro hirian hazi zan. Arreba nagusi bat dauka Monika deitutakoa, eta beste bi arreba txiki dauzka, Julia eta Leah. New Jerseyko Rutgers Unibertsitatean matrikulatu zan. Ingelesez gain, polonieraz hitz egiten dau, Polonian urtero lau hilabete eman ebazalako 16 urte bete arte.
Interpretaziorako interesa, udan arteen programa batera joan zanean agertu jakon, hirugarren gradua egiten zuenean. Orduz geroztik obra batzuk interretatu ebazan bere institutoan, Marlboro High. 2000. urtean graduatu zen han, eta gero New Jerseyko Rutgers Unibersitatean hasi zan baina seihileko erdian, gurasoen laguntzarekin, konturatu zan karrera bat egin zezakeela emanaldian.

## Ikasketak

Aktore gisa bere debuta Another World telesailean agertu zan Sean Mckinnonen pertsonaia antzeztu eban, Paul nahaiko ezagona egiten hasi zan AEBetako hainbat telesailetan egindako paperengaitik, adibidez: Guiding Light, 8 Simple Rules for Dating My Teenage Daughter, Smallville, The O.C.,Wolf Lake, Cane eta American Dreams.
Tommy Callahan antzesten hasi zan, Everwoodeko bigarren denboraldian agertu zen pertsonaia, eta haren kritika positiboak Fallen telesaileko protagonista izateko aukera eman eutsen. Hori gertatu hala, bigarren mailako rolak egin dauz Peaceful Warrior, Roll Bounce,
eta abarretan. Orain dela gutxi Russel Girlen agertu zan, Amber Tamblyn eta Killer Movierekin batera, Leighton Meester eta Torrey DeVittoren ondoan.
2009tik, Paul, Stefan Salvatoreren rola jokatu zuen The CW The Vampire Diaries telesailan, izen bereko liburuen sagan oinarrituta, Ian Somerhalder eta Nina Dobrevegaz batera. Telesailaren espektatiba ez zen oso handia, banpiroen generoa gehiegi erabiltzen ari dela batirudi egun hauetan.

## Bizitza pertsonala

Paul Wesley 2011ko apirilean ezkondu zan zeremonia pribatu batean Torrey DeVitto aktorearekin, eta 2013ko maiatzean banandu zan. Bikotea 2007an hasi zen ateratzen, Killer Movie filmean elkarrekin aritu zirenean.
Bi urtez ezkonduta egon ondorenn, bikoteak dibortzioa eskatu zuela jakinarazi zan. Mona Loring publizistak ohar baten bidez esan zuenez, bikoteak “adiskidetsu banatzea erabaki eban” eta “lagun onak izaten jarraituko eben”. People.com gunea izan zan lehena hausturaren berri ematen. Dibortzioa 2019ko abenduan amaitu zan.
Wesley bizi zan Atlanta, Georgia The Vampire Diaries filmatzeko zehar eta gainerako denbora bere emaztea Torrey DeVitto garai hartan Los Angeles, Kalifornia. Bere Los Angeles egoitza saldu zuen bere dibortzio amaieran 2013.
2019ko otsailean, Wesley bigarren aldiz ezkondu zan Ines de Ramonekin. 2022an banandu eta 2023ko otsailean dibortziatu ziran.
# Paul Vidal de la Blache

Paul Vidal de la Blache frantses geografoa izan zen (Pézenas, Hérault, 1845ko urtarrilaren 22a - Tamaris, Var, 1918ko apirilaren 5a). 1891. urtean Annales de la géographie aldizkaria sortu zuen, eta aldizkariko zuzendari izan zen hil arte. 1898. urteaz geroztik Sorbonako Unibertsitateko Geografia saileko katedraduna izan zen.
Obra nagusiak: Tableau de la géographie de la France (1903ko Lavisseren Histoire de France obraren aintzin-solasa osatzen duena; Frantziako geografiaren koadroa), Principes de géographie humaine (1922, Giza geografiaren hastapenak). 1927-1948. urteetan, berak hautatutako geografo-talde batekin batera, Géographie universelle (Geografia unibertsala) idatzi zuen, Frantziako Geografia Eskolaren oinarrizko obra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311865
* Multimedia: Paul Vidal de La Blache / Q311865
# Paul W. Merrill

Paul Willard Merrill (Minneapolis, 1887ko abuztuaren 15a - 1961eko uztailaren 19a) estatubatuar zientzialaria izan zen.
Michiganeko Unibertsitatean eta Neurrien Bulego Nazionalean hiruna urtez aritu ondoren, Wilson Mendiko Behatokian ((Mount Wilson Observatory, MWO) hasi zen lanean, eta lanpostu horri eutsi zion erretiroa hartu zuen arte, 1952an. Espektrokopista gisa lan egin zuen, izar bereziak aztertuz. Halaber, izar arteko ingurunea aztertu zuen, eta lehen espektro-analisiak egin zituen izpi infragorriak erabiliz. Erretiroa baino pixka bat lehenago egin zituen aurkikuntzarik aipagarrienak, Andromedako teknezio-lerroak eta beste izar-mota batzuk identifikatu zituenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q710615
* Multimedia: Paul Willard Merrill (astronomer) / Q710615
# Paul Vieille

Paul Marie Eugène Vieille (Paris, Frantzia, 1854ko irailaren 2a - Paris, Frantzia, 1934ko urtarrilaren 14a) frantses fisikaria izan zen.

## Biografia

Kerik gabeko bolbora asmatu zuen, nitrozelulosa gai indartsu baina egonkortasun gutxikoa jaurtigaien bultzatzaile bihurtzeko ahaleginean. Zenbait gai disolbagarrirekin nahasi zuen nitrozelulosa, eta hala asmatu zuen B bolbora 1885ean. Hartatik sortu dira geroztik asmatu diren kerik gabeko bolbora eraginkor guztiak.
Bestalde, talka-uhinei buruzko garrantzi handiko ikerketak egin zituen, Marcellin Berthelot kimikariarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q765691
* Multimedia: Paul Vieille / Q765691
# Paul Wild (suitzar astronomoa)

Paul Wild (Wädenswil, Zürich kantonamendua, Suitza, 1925eko urriaren 5a - Berna, Suitza, 2014ko uztailaren 2a) suitzar astronomo bat izan zen.
Fritz Zwicky suitzar astronomoaren laguntzailea izan zen 1951 eta 1955 artean Mount Wilson Behatoki Astronomikoan. 1980 eta 1991 artean Bernako Unibertsitateko Astronomia Institutuko irakasle eta zuzendari izan zen, non irakasle emerito bezala ari den. Fritz Zwicky Fundazioaren presidentea ere izan zen 2005 arte.
Berna-Zimmerwaldeko Behatoki Astronomikoan lan egin zuen, nondik 94 asteroide eta 7 kometa aurkitu zituen, horien artean 81P/Wild aldikako kometa 1978an, Wild 2 ere deitzen dena, NASAren Stardust espazio zundak 2004an bisitatu zuena.
1941 Wild asteroidea bere omenez izendatua da.

## Aurkitutako aldikako kometak

* 63P/Wild
* 81P/Wild
* 86P/Wild
* 116P/Wild

## Supernobak

Lehena SN 1954A izan zen, eta azkena SN 1994M.
* Datuak: Q123536
* Multimedia: Paul Wild / Q123536
# Pedro Basauri

Pedro Basauri Paguaga (Eibar, 1893ko azaroaren 30a - Bartzelona, 1973ko irailaren 21a), ezizenez Pedrucho ezaguna, euskal toreatzaile eta aktorea izan zen.

## Biografia

Eibarren jaioa, gurasoak Emeterio Basauri langilea eta Romana Paguaga zituen.
Aitaren lan egoera zela eta, koinataren Schilling y Paguaga enpresarako lan egiten zuelako, Bartzelonara joan zen gaztetan. Hantxe ikasle fina izanda ere, zezenketei ekin zion aitaren atsekaberako.
Lehendabizikoz La Barceloneta auzoan aritu zuen zezenekin, hala ere, indioz jantzita.
Lehenengo nobillada Eibarren egin zuen, Iluminadito eta Armerito herrikideekin batera, eta bizkarrean atera zuten plazatik.
1915ean nobillerorik onenetariko bihurtu zen. 1923ko irailaren 2an Donostiako Txofre zezen plazan alternatiba izan zuen, aitabitxia Saleri II.a izanda. 1924an tourra egin eta Erroma, Budapest, Cagliari eta Kairon toreatu zuen. 1925ean, berriz, Amerikan.
1927ko irailaren 17an Madrilen alternatiba baieztatu zuen, aitabitxia Torquito izanik. Hain zen garrantsitzua ezen behin Bartzelonan aldi berean zen Errege Koparen FC Barcelona eta Athletic Cluben arteko finalak baino ikusle gehiago izan baitzituen.
1928an bere banderillero zen Martin anaia Marseillan hil zen. 1929ko abuztuan berak ere hiltzeko zorian izan zen anaiaren omenezko korrida batean.
Espainiako Guda Zibila zela eta gero eta korrida gutxiago izan eta Ana Susana Heder emazteak hala eskatuta zezenketak utzi zuen. Bartzelonako Zezen-Eskola zuzentzeari ekin zion.
Hil zenean, Residencia de San Andrés Eibarko zaharren egoitzari bere jaraunspenaren zati bat eman zion.

## Filmagintza

* La rebelión de las muertas (1973)
* I lunghi giorni della vendetta (1967)
* El momento de la verdad (1965)
* Un heredero en apuros (1956)
* Pedrucho (1923)
* Militona, la tragedia de un torero (1922)
* Flor de España (1921)
* Pobres niños (1921)
* Datuak: Q9057809
# Pedro Basaldua

Pedro Basaldua Ibarmia (Barakaldo, 1906ko apirilaren 15a - † Buenos Aires, 1985) bizkaitar idazle eta politikaria izan zen. Jose Antonio Agirre lehendakariaren idazkaria eta Eusko Jaurlaritzako ordezkaria izan zen Argentinan. Jesus Maria Leizaola lehendakariaren izenean joan zen Txilera, Salvador Allende hango presidente karguaz jabetu zeneko zeremoniara.
Politika munduan ez ezik, literatura eta euskal kulturaren aldeko fundazioetan lan egin zuen, hala nola, Done Luis Gontzaga kongregazioan kide, EAJren Bizkaiko ordezkaria, Aberri astekariaren zuzendaria, Parisko Euzko Deyaren zuzendaria eta Argentinako Idazleen Elkarteko kidea izanik.

## Idazlanak

Euskal gaiei eta politikari buruz idatzi zuen gaztelaniaz:
* Sangre en la mina (1937)
* El dolor de Euskadi (1937)
* Con los alemanes en París (1943)
* Ignacio de Loyola y Francisco Xabier (1946)
* En España sale el Sol (1946)
* El Estatuto Vasco y la República Española (1952)
* El libertador vasco, Sabino de Arana Goiri (1953)
* Jesús de Galindez (1956)

## Erreferentziak

* ↑ Auñamendi Eusko Entziklopedia. Pedro de Basaldúa Ibarmia. .
* ↑ Lur entziklopedietatik hartua.
* Datuak: Q10347346
# Pedro Barrenetxea

Pedro Barrenetxea XIX. mendeko militar eta politikaria izan zen. Diego Barrenetxea bere anaia zen.

## Bizitza

Maiatzeko Iraultza gertatu zenean, langile bat besterik ez zen, La Bajada herrian, Entre Rios-en, karguren bat izan zuena. Belgranoko expedizioan Paraguaira militar gisa izan zen eta, geroago, Montebideoko setioan izan zen. Handik, Andeetako Armadara pasa zen. haiekin hiru batailetan parte hartu zuen.
1820. urteko amaieran, Entre Rios-era bueltatu zen. Hurrengo urtean, Genako batailan parte hartu zuen eta maila-igoera izan zuen.
1825. urtean gobernadorea izan zen. Hurrengo bi urteetan, zenbait gatazka eta aldaketa politiko izan ziren. Atxilotua izan zen, baina geroago Uruguaiko Komandante izendatua izan zen.

### Entre Rios-eko gobernadorea

1830ko azaroan, Uruguaitik etorritako talde batek Entre Rios inbaditu zuen. Talde honek Solas gobernadorea kargutik kentzea mahi zuen. Honek karguari uko egin zion eta Barrenetxeak kargua hartu zuen bere ordez. Argentinako 1853ko Konstituzioa baino lehenagoko hitzarmen bat sinatu zuen. Itzarmena, Santa Fe eta Buenos Aires-ekin sinatu zuen, 1831. urteko urtarrilean. Otsailean, probintzia inbaditua izan zen, baina Barrenetxeak garaipena lortu zuen Palmar eta Laguna de los Troncos batailetan. Hala ere, bakea sinatu zuen. Barrenetxeak uztailaren 11an dimititu zuen.
Hala ere, ezegonkortasun nabaria zegoen eta hurrengo urteko martxoan Pascual Echaguek gobernua hartu zuen. Honek, Barrenetxea Parana-ko komandante izendatu zuen.

## Kanpo estekak

* Datuak: Q6068256
# Pedro Balantzategi

Pedro José Joaquín Balantzategi Altuna (Zarautz, Gipuzkoa, 1816ko urtarrilaren 31 - Valcorbero, Palentzia, 1869ko abuztuaren 6a) militarra eta politikaria izan zen.
1857an Leongo alkate izendatua, 1869an matxinada karlistan parte hartu zuen. Guardia Zibilak atxilotua, fusilatu zuten.
* Datuak: Q6068232
* Multimedia: Pedro Balanzátegui / Q6068232
# Pedro Bardezi

Pedro Bardezi Aginako (Urduña, 1641eko apirilaren 6a - Santiago, 1700eko irailaren 12a) frantziskotar misiolaria izan zen. Gaztetan Mexikora joan eta handik Peruko Erregeorderrira joan zen non fraide bilakatu zen.
* Datuak: Q6070439
* Multimedia: Pedro de Bardeci / Q6070439
# Pedro Barrondo

Pedro Barrondo Garai (Erandio, Bizkaia, ? – Bilbo, Bizkaia, 1938ko abenduaren 15a) Eusko Abertzale Ekintzako militantea, Eusko Gudarosteko gudaria eta kirolaria izan zen.
Kaiku Arraunaren Kirol Elkartearen sortzaile eta lehendabiziko lehendakaria izan zen.
Erandioko Erandiogoikoa auzoan jaio zen joan den mendearen hasieran, eta Bilbon fusilatu zuten faxistek 36ko gerraren garaian, 1938ko abenduaren 15ean. Barrondo oso txikia zela haren familia Sestaoko Simondrogas auzora bizitzera aldatu zen, eta horregatik bere bizitza Sestaori lotuta eman zuen.

## Erreferentziak

* Kaikuren lehenengo akta
* Si llegas a tiempo, aunque esté frío dame un beso(Diario Deia- Cartas)
* Los Batallones de las agrupaciones minoritarias en Euzkadi: ANV, EMB, STV (1936-1937)
* GUIPUZCOANOS EN LAS MILICIAS DE ANV DURANTE LA GUERRA CIVIL (1936-1937)
* Kaiku Kirol Elkartea-HISTORIA
* Datuak: Q17624827
# Peromyscus gardneri

Peromyscus gardneri Peromyscus generoko animalia da. Karraskarien barruko Cricetidae familian sailkatuta dago.

## Ikus, gainera

* Peromyscus
* Cricetidae

## Kanpo estekak

* Datuak: Q27925904
* Espezieak: Peromyscus gardneri
# Pedro Castilloren aldeko protestak (2022)

2022ko Pedro Castilloren aldeko protestak Peruko kargugabetutako agintariaren jarraitzaileek deitutako manifestazioak dira. Manifestariak ezkerrekoak dira. Hauek parlamentuari leporatzen diote estatu-kolpea eman nahi izatea. Pedro Castilloren aldeko manifestariek Pedro Castilloren askapena, Dina Boluarteren dimisioa, kongresuaren desegitea, konstituzio berri bat eta hauteskunde berriak eskatu dituzte.

## Protestak

Castilloren aldeko protestak Peruko herri eta hiri askotan eman ziren, besteak beste, Liman, Ayacuchon, Cuzcon, Ican, Arequipan, Trujillon, Chiclayon, Huancavelican, Huancayon, Tacnan eta Punon. Halaber, Castilloren herrian, Chotan. Bereziki garrantzitsua abenduaren 7an Liman egin zen martxa.

## Erreferentziak

* ↑ https://www.dw.com/es/seguidores-de-castillo-piden-su-libertad-tras-fallido-autogolpe/a-64039739
* ↑ https://www.swissinfo.ch/spa/afp/protestas-en-perú-piden-liberar-a-castillo-tras-fallido-autogolpe/48118322
* ↑ https://www.infobae.com/america/peru/2022/12/07/la-toma-de-lima-convocan-marcha-en-contra-del-congreso-el-mismo-dia-que-se-debatira-la-vacancia-presidencial/

## Ikus, gainera

* Estatuaren autogolpe saiakera Perun (2022)

## Kanpo estekak

* Datuak: Q115651756
* Multimedia: December 2022 Peruvian protests / Q115651756
# Pedro Canaveri Telechea

Pedro Canaveri (1891-?) argentinar politikari eta kirol zuzendaria izan zen. Zuzendaritza batzordeko kide eta Club Atlético Independienteko presidentea izan zen. 1946an, Canaveri Argentinako Futbol Elkarteko presidente kargurako hautatu zuten.

## Biografia

Canaveri Ramallon (Buenos Aires) jaio zen, Pedro Canaverisen eta María Telechearen semea, euskal jatorriko familia batekoa. Bere aita irlandar jatorriko kreolea, Barracas hegoaldeko larruzaleen familia batekoa zen.
1919an, Pedro Canaveri Club Atlético Independienteko presidente gisa hasi zen, non Hego Amerikako hormigoizko lehen estadioaren eraikuntzaz arduratu zen. Avellanedako erakundeko presidentea izan zen 1919, 1922-1933 eta 1942-1945 urteetan. 1931n, Lehen Mailako hogeita hamalau taldeak hiru ataletan banatzeko proiektua burutu zuen, A. B. C.
1946an Pedro Canaveri Argentinako Futbol Elkarteko presidente izendatu zuten, Eduardo Ávalosen ordez. 1947ra arte bakarrik egon zen karguan Revolución Libertadora-ren ostean, Canaveri AFAko Kontrol Batzordeko kide izendatu zuten, garai hartan Arturo A. Bullrich buru zela.
Pedro Canaveri 1920ko ekainaren 26an ezkondu zen Mercedes Leirarekin, José Leira eta Mercedes Salgadoren alaba, jatorriz A Coruñako familia espainiar batekoa. Zoilo Canaveri, Argentinako Uruguaiar futbolari ospetsuaren lehengusua zen, Racing Club de Avellaneda eta Club Atlético Independienten jokatu zuena.

## Erreferentziak

* ↑ Avellaneda. Caras y Caretas.
* ↑ Los Clubes del Fútbol Argentino. Tomo I. By Romero, Gerardo February 2014 ISBN 9789870271031..
* ↑ Argentina, National Census, 1869. República Argentina.
* ↑ Simpatía por el diablo: Una historia de ídolos y campeones con la camiseta roja. by Juan Tejedor November 2013 ISBN 9789500745772..
* ↑ Súper Liga, una vieja idea. Clarín 4 May 2016.
* ↑ Sport in Latin American Society: Past and Present. by Lamartine DaCosta, J A Mangan 8 April 2014 ISBN 9781135310172..
* ↑ Historia política del deporte argentino, 1610-2002: biografías, legislaciones, hechos históricos. Corregidor, Jan 1, 2004 ISBN 9789500515412..
* ↑ La AFA y el golpe a Perón. Clarín 23 September 2015.
* ↑ Matrimonios 1920. Parroquia Nuestra Señora de la Asunción.
* ↑ Bautismos 1890. Parroquia Santa Lucía, Virgen y Mártir.
* ↑ Angels with Dirty Faces. Jonathan Wilson 23 August 2016 ISBN 9781568585512..

## Kanpo estekak

* afa.org.ar
* familysearch.org
* Datuak: Q18387342
* Multimedia: Pedro Canaveri / Q18387342
# Pedro Casablanc

Pedro Manuel Ortiz Domínguez (Casablanca, 1963ko apirilaren 17a), Pedro Casablanc izengoitiz ezaguna, espainiar antzezlea da, nagusiki zineman eta telebistan aritutakoa.

## Filmografia

| Urtea | Filma | Gidoigilea | Pertsonaia |
| 2017 | El último Akhenatón: Hereje | Ignacio Oliva | Ay |
| 2017 | El guardián invisible | Dolores Redondo eta Luiso Berdejo | |
| 2017 | Viaje alrededor del cuarto de una madre | Celia Rico Clavellino | |
| 2017 | La vida | Calderón de la Barca | Clotaldo |
| 2016 | 1898. Los últimos de Filipinas | Alejandro Hernández | Cristóbal Aguilar |
| 2016 | Bajo la Rosa | Josué Ramos | Oliver Castro |
| 2016 | El hombre de las mil caras | Alberto Rodríguez Librero | Abogado |
| 2015 | Truman | Cesc Gay eta Tomàs Aragay | Medikua |
| 2015 | B, la película | David Ilundain | Luis Bárcenas |
| 2015 | Sicarivs: La noche y el silencio | Javier Muñoz | Hombre fumador |
| 2013 | Un ramo de cactus | Pablo Llorca | Alfonso |
| 2013 | Love Unlimited | Alejandro Ochoa | Diego |
| 2013 | Viral | Lucas Figueroa | David |
| 2011 | 23-F: la película | Chema de la Peña | Eduardo Fuentes |
| 2011 | El mundo que fue y que es | Pablo Llorca | |
| 2009 | 7 minutos | Daniela Féjerman | José Ramón |
| 2007 | Che: Guerrilla | Steven Soderbergh | Joaquín Zenteno |
| 2007 | Sa majesté Minor | Jean-Jacques Annaud | Kryton |
| 2007 | Manolete | Menno Meyjes | Jeneral |
| 2007 | Uno de los dos no puede estar equivocado | Pablo Llorca | Cruz |
| 2006 | The Deal | Bryan Goeres | Fuentes agentea |
| 2003 | Face of Terror | Bryan Goeres | Arma-saltzailea |
| 2001 | No te fallaré | Manuel Ríos San Martín | Ruso |
| 2001 | La espalda de Dios | Pablo Llorca | Raúl |
| 1999 | Extraños | Imanol Uribe | Castro |
| 1998 | Los años bárbaros | Fernando Colomo | Guardia zibil |
| 1998 | Don Juan, de Molière | Jacques Weber | Lucas |
| 1997 | Eso | Fernando Colomo | Vendedor |
| 1994 | Días contados | Imanol Uribe | Alfredo |
| 1994 | Mi hermano del alma | Mariano Barroso | Guardia zibil |
* Datuak: Q6068440
# Pedro Canário

Pedro Canário Brasilgo udalerri bat da, Espírito Santo estatuan kokatua. 23.794 biztanle ditu 433,594 km²ko eremuan.

## Ikus, gainera

* Espírito Santo

## Kanpo estekak

* Datuak: Q549543
* Multimedia: Pedro Canário / Q549543
# Pedro Casanave

Pedro Casanave edota Peter Casenave (Nafarroa, 1766 – AEB, 1796) euskal herritar merkatari bat izan zen. Hargin beltza izan zen, eta 1792ko urriaren 12an Etxe Zuriaren lehenbiziko harria ipini zuen.
1766 inguruan jaioa, nafar abokatu eta merkatari baten sema izan zen. 1785ean AEBetara emigratu zuen, berekin batera 200 dolar besterik ez zituela eta ingelesez mintzatzeko kasik gai ez zela. Halere, urteak igaro hala, bere lehen negozioa ipini zuen, olioa, txerriak eta ilearentzako "hautsak" saltzen zituen denda bat. Diruz urri izan arren, biltegi bat ezarri zuen, ziurrenik bera eta George Washingtonen arteko adiskidetasunari esker, bere Juan Miralles osabak Ameriketako Estatu Batuetako Independentzia Gerran estatubatuar independentisten alde jokatutako paper nabarmena zela-eta. Lehenbiziko negozio horri gizonentzako "gau-dantza areto" batek jarraitu zion. 1790ean jabetza higiezinen salerosle bilakatu eta gaur egungo Washington Hiriko eremu asko saldu zituen.
Georgetown hiriko Ann Nancy Young izeneko neska gazte katolikoarekin ezkondu eta 29-30 urteko adinarekin hil zen.
# Pedro Calatayud

Pedro Calatayud, Aita Calatayud (Tafalla, Nafarroa, 1689ko abuztuaren 1a - Bolonia, Aita Santuen Lurraldea, 1773ko otsailaren 27a) nafar misiolari jesuita bat izan zen.

## Kalea

* Aita Calatayud kalea, Iruñeko Bigarren Zabalgunea
* Datuak: Q7160028
# Pedro Carrasco

Pedro Juan Carrasco García (Alosno, 1943ko uztailaren 11 – Madril, 2001eko urtarrilaren 27a) espainiar boxeolaria izan zen. Boxeolari fin eta estilista zen, oso zorrotza, eta kolpeak ospetsu egin ziren, bolo puncha bezala.
Historiako espainiar boxeolaririk onenetako bat izan zen, eta munduko titulua lortu zuen hirugarren espainiarra izateagatik ospetsua (lehena Baltasar Belenguer "Sangchili" izan zen eta bigarrena José Legrá). Munduko Boxeo Batzarreko pisu arineko txapelketa Mando Ramosen aurka irabazi zuena, azken hau, hamabigarren erasoan deskalifikatzeagatik. Hurrengo bi errebantxetan Ramosen aurka galdu ondoren, beste bi aldiz borrokatu zuen, eta 1972an erretiratu zen, ondoren Philip Morris enpresaren Harreman Publikoetako departamentuan sartuz.
1976ko maiatzaren 22an, Chipionan (Cadiz) Rocío Jurado ezkondu zuen, eta alaba bat izan zuen, Rocío ere izenekoa. 1989ko uztailean banandu ziren, eta 1996ko abuztuan Carrasco berriz ezkondu zen, Raquel Mosquera ile-apaintzailearekin. Bere bi ezkontzengatik, bere bizitza pribatua, askotan, bihotzeko aldizkariek jaso zuten. Bihotzekoak jota hil zen 57 urte zituela.

## Erreferentziak

* ↑ (Gaztelaniaz) «Familiares y amigos despiden a Pedro Carrasco entre profundas muestras de dolor» ¡Hola! 2001/01/28.

## Kanpo estekak

* Datuak: Q3374028
# Pedro Castillo

José Pedro Castillo Terrones (Tacabamba, Peru, 1969ko urriaren 19a) perutar landa-eremuko irakaslea, sindikatu-buruzagia eta politikaria da. 2021eko Peruko hauteskunde orokorretan Peru Askea ezkerreko alderdi politikoak Peruko Errepublikaren presidentetzarako aurkeztu zuen presidentegaia izan zen, eta Peruko presidentea izan zen 2021eko uztailaren 28tik 2022ko abenduaren 7ra bitarte, krisi politiko larriak eragindako autokolpe saiakerak huts egin zuenean.

## Erreferentziak

* ↑ Valdez, Cecilia. (2021-06-05). «Bi muturren arteko lehia» Berria (Noiz kontsultatua: 2021-06-08).

## Kanpo estekak

* Datuak: Q103838608
* Multimedia: Pedro Castillo / Q103838608